15/09/2010 | Administración LocalMunicipal
Cee
Bases da convocatoria para a cobertura mediante o sistema de concurso-oposición na quenda de promoción interna, dunha praza de persoal funcionario denominada técnico de xestión de biblioteca

Aprobadas por Resolución da Alcaldía de data 27 de agosto de 2010, as bases da convocatoria para cobertura mediante o sistema de concurso-oposición na quenda de promoción interna, dunha praza de persoal funcionadio denominada “TECNICO DE XESTIÓN DE BIBLIOTECA” fanse públicas para o seu coñecemento e aos efectos oportunos. É obxecto da presente convocatoria a cobertura mediante o sistema de concurso-oposición na quenda de promoción interna, dunha praza do posto de traballo denominado “Técnico de Xestión de Biblioteca”, pertencente ao grupo de persoal funcionario do Concello de Cee, incluída na oferta de emprego público do ano 2010 e dotada no orzamento xeral deste Concello do ano 2010 coas retribucións que lle corresponden á categoría de diplomado segundo o disposto nas táboas salariais do vixente Convenio Colectivo do persoal laboral. As características básicas da praza de persoal laboral fixo de referencia son as seguintes: A determinación destas características axústase ó disposto no artigo 11 e na Disposición Final Cuarta, punto 3º, de la Lei 7/2007, de 12 de abril, del Estatuto Básico del Empregado Público, en tanto non se actualice ou se dite unha nova Lei da función pública de Galicia no que resulte de aplicación á ordenación del persoal laboral ao servizo das administracións locais. As funcións que corresponde desenvolver ao persoal laboral que ocupe a devandita praza serán as seguintes, axustadas ao disposto na normativa vixente: 1. Xestión, coordinación e supervisión do desenvolvemento das funcións que implica o traballo na biblioteca, organizando os diferentes servizos que nela se prestan.2. Elaboración de informes técnicos.3. Coordinación de equipos de traballo.4. Atención ao público na biblioteca, realizando tarefas como prestar información xeral sobre a mesma e os seu s servizos, prestar información bibliográfica básica, expedición de carnés de usuario, servizo de préstamo de documentos, desenvolvemento de actividades de formación dos usuarios e seguimento e control do servizo de internet na biblioteca.5. Proceso técnico de mantemento dos fondos documentais, realizando o rexistro, catalogación e clasificación dos fondos, tanto de libros como de outros materiais audiovisuais, de conformidade coa normativa vixente. Así mesmo realiza comprobacións de pedidos, selados, recontos, expurgos, colocación e ordenación de fondos para a súa disposición ao público e confección de estatísticas.6. Planificación e supervisión da creación e mantemento do fondo local e da hemeroteca, realizando un control das publicacións periódicas.7. Planificación e supervisión do desenvolvemento de actividades socio-culturais e de fomento da lectura, colaborando cos centros educativos, con asociación culturais e con empresas privadas.8. Planificación e supervisión da colaboración e asesoramento cos responsables das axencias de lectura.9. Calesqueira outras tarefas de xestión que Ile podan corresponder de conformidade co perfil e contido do posto, así como dentro da súa subescala, sempre que resulten necesarias por razón do servizo. Para ser admitidos nas probas selectivas de acceso á devandita praza, os aspirantes deberán reunir os requisitos que de seguido se especifican, os cales deberán posuírse con referencia ó último día do prazo de presentación de solicitudes: 1. Ser persoal funcionario de carreira do Concello de Cee, calquera que sexa a situación administrativa na que se atopen, excepto a de suspensión firme mentres dure a devandita suspensión.2. Ter transcorrido un mínimo de dous anos dende que se ocupou un posto de traballo de funcionario de carreira do Concello con caracter definitivo, e pertencer o grupo clasificatorio “C1”, Escala Administración Xeral/Xestión. salvo nos supostos de remoción ou supresión do mesmo. 3. Ter a nacionalidade española ou ser nacional dalgún dos estados membros da Unión Europea ou nacional dalgún outro estado segundo o disposto na normativa e nos convenios vixentes.4. Ter cumpridos 16 anos de idade e non exceder da idade máxima de xubilación forzosa.5. Posuír a capacidade funcional necesaria para o desenvolvemento das tarefas propias da praza, así como non padecer enfermidade nin estar afectado por limitación física ou psíquica incompatible co desempeño das correspondentes funcións.6. Non ter sido separado mediante expediente disciplinario do servizo de calquera das administración públicas ou dos órganos constitucionais ou estatutarios das Comunidades Autónomas nin atoparse en inhabilitación absoluta ou especial para empregos ou cargos públicos por resolución xudicial.7. Non atoparse incurso nos supostos de incompatibilidade previstos na lexislación vixente. As presentes Bases, xunto cos anexos, publicaranse no BOP e en extracto no DOGA e no BOE. Quen reunindo os requisitos esixidos desexe tomar parte no proceso selectivo, deberá presentar a solicitude no modelo oficial de instancia que se achega como anexo I da presente convocatoria, dirixíndoa ao Señor Alcalde do Concello de Cee e presentándoa no prazo de vinte días naturais contados a partir do seguinte ao da publicación do extracto desta convocatoria no BOE, no Rexistro Xeral do Concello, ou nas oficinas ou lugares a que se refire o artigo 38 da Lei 30/1992, de réxime xurídico das administracións públicas e do procedemento administrativo común. Deberase achegar coa instancia unha relación circunstanciada dos méritos que se aleguen, acompañando inescusablemente con esta relación os documentos xustificativos (orixinais ou copias compulsadas), pois non se tomarán en consideración nin serán valorados aqueles que non resulten debidamente acreditados en todos os seus extremos no momento de presentación da instancia. Expirado o prazo de presentación de instancias, o Dolores Raquel Casavieja Pellerin ditará resolución aprobando a lista provisional de admitidos e excluídos que será publicada no Taboleiro de anuncios da Casa do Concello, con indicación das causas da exclusión. Conforme o previsto no artigo 71 da Lei 30/1992, durante o prazo de dez días hábiles contados a partir do seguinte á inserción desta resolución no devandito taboleiro de anuncios, poderán emendarse os defectos que ocasionaron a exclusión ou a omisión. Todos os demais anuncios ou publicacións a que se refiren as presentes bases referiranse e publicaranse unicamente no Taboleiro de Anuncios do Concello de Cee. As reclamacións serán aceptadas ou rexeitadas na resolución da Alcaldía aprobando a lista definitiva de admitidos e excluídos que se fará pública no Boletín Oficial da Provincia e no Taboleiro de Anuncios do Concello. Contra esta resolución que pon fin á vía administrativa, só cabe interpor recurso contencioso - administrativo. A resolución da Alcaldía aprobando a lista definitiva de admitidos e excluídos indicará así mesmo a composición do tribunal, e o lugar, data e hora de realización polo Tribunal do proceso de valoración dos méritos alegados polos aspirantes definitivamente admitidos. A estimación dos méritos será realizada por un Tribunal composto polos seguintes membros: Presidente: D. Juan Carlos Santabaya Louzán. Suplente: D. Victor Castiñeira Castro.1° vocal: Dona Susana Martínez Portabales. Suplente: Don Consuelo Pan Souto.2° Vocal: Dona Carolina Moldes Castiñeira. Suplente: Dona Patricia Tellado Campos.3° vocal: Don Jesús Roget Salgado. Suplente: Don Franklin Alberto Relu Sabina Jeffery.4° vocal: Don Javier Landeira Rial. Suplente: Don Cristhian Xavier Amill Lindsay. Secretario: Dona Rocío Hermida Cancela. Suplente: Dona Rosa María Fernández Canosa. Este tribunal, terá en conta a Igualdade na súa composición segundo o Art.36 da Lei 7/2007. Os membros do Tribunal deberán ter unha titulación igual ou superior á esixida para os candidatos á praza, tendo dereito a percibir as indemnizacións correspondentes por participación en órganos de selección do persoal de conformidade co disposto na normativa aplicable. O Tribunal poderá solicitar axuda de un técnico ou especialista cando considere necesario. Para a constitución e actuación do Tribunal requirirase a presenza de máis da metade dos membros titulares ou suplentes, e sempre do/a Presidente/a e Secretario/a (que terá voz pero non voto). O Tribunal queda facultado para resolver as dúbidas que se presenten e tomar os acordos necesarios para levar a bo fin o concurso convocado polas presentes bases en todo o non previsto nelas. Os/as aspirantes poderán recusar a calquera dos membros do Tribunal e estes deberán absterse de actuar se neles concorre algunha das circunstancias do art.28 da Lei de Réxime Xurídico das Administracións Públicas e do Procedemento Administrativo Común. O Tribunal elevará á autoridade competente a correspondente proposta para adxudicar o posto, consonte coas avaliacións. Será previa a da Oposición, de carácter non eliminatoria e non poderá terse en conta para superar a fase de oposición. Antes da fase da oposición serán publicadas no Taboleiro de Anuncios do Concello as puntuacións asignadas aos aspirantes, na fase do concurso. O total da puntuación na fase do concurso será de 40 puntos distribuídos da seguinte forma: En posto de traballo desenvolvendo funcións de natureza igual ou similar, a puntuación máxima obtida neste apartado non poderá exceder de 30 puntos. * 0,12 puntos por cada mes de traballo na Administración Local. * 0,05 puntos por cada mes de traballo noutras AA. PP. * 0,03 puntos por cada mes de traballo na empresa privada. Os méritos profesionais que sexan alegados para xustificar a experiencia profesional acreditaranse mediante contrato de traballo e informe de vida laboral, certificado expedido polo secretario da corporación ou mediante orixinal ou copia compulsada das actas de toma de posesión e cese, así como por calquera outro medio admisible en dereito que os acredite fehacientemente. Estimaranse os cursos de formación e perfeccionamento impartidos pola Administración Pública ou homologados por esta e que versen sobre materias relacionadas coas funcións do posto de traballo que solicite o/a aspirante, así como aqueles outros cursos en materias específicas que dalgún xeito contribúan a facilitar o desenvolvemento das devanditas funcións, como a informática, a prevención de riscos laborais, etc. Neste último caso, admitiranse os cursos impartidos por organización profesionais, sindicais, mutuas profesionais e similares, directamente relacionadas coa formación impartida. Non serán tidos en conta os cursos que non especifiquen a súa duración. O cómputo dos puntos realizarase sumando todas as horas de asistencia aos cursos que sexan considerados como puntuables ou baremables pola Comisión de Valoración. No caso de cursos nos que a súa carga lectiva veña expresada en créditos, aplicarase a equivalencia 1 crédito=10 horas. Os méritos relativos ós cursos de formación acreditaranse mediante certificado expedido polo órgano que corresponda ou mediante orixinal o copia compulsada dos títulos ou diplomas acreditativos da súa realización, así como por calquera outro medio admisible en dereito que os acredite fehacientemente. A puntuación máxima obtida neste apartado non poderá exceder de 10 puntos. * 0,5 puntos por cada 10 horas de formación acreditada e relacionada coas funcións da praza que se convoca. A puntuación máxima que se poderá acadar neste apartado é de 7,5 puntos. b.3. CURSO DE APTITUDE PEDAGÓXICA: 1 punto. b.4. LINGUA GALEGA: Polo coñecemento acreditado do idioma galego, sen que sexan acumulables, computándose unicamente o grao superior alegado, e concedéndolle validez soamente ós cursos ou titulacións homologados pola Dirección Xeral de Política Lingüística da Consellería de Educación e Ordenación Universitaria: - En grao de iniciación ou nivel Celga 3: 1 punto. - En grao de perfeccionamento nivel Celga 4 ou superior: 1,5 puntos. Na fase de oposición, á que se pasará rematado o concurso, executaranse tres exercicios. Todos os exercicios son ademais de obrigatorios, eliminatorios, cualificándose de 0 a 30 puntos. Os/As aspirantes que non acaden un mínimo de 7,5 puntos en cada unha das partes do primeiro exercicio ou de 15,00 puntos no segundo exercicio serán eliminados, de maneira que xa non realizarán o seguinte exercicio. O terceiro exercicio ten por obxecto acreditar os coñecementos do idioma galego e de linguaxe administrativa galega. É obrigatorio e eliminatorio, salvo para aqueles aspirantes que acrediten estar en posesión do Celga 4 ou da correspondente validación. Os aspirantes que non presenten a mesma, deberán realizar este exercicio que se cualificará de apto ou non apto. A non superación deste exercicio suporá a exclusión do aspirante do proceso selectivo. A cualificación de cada exercicio obterase pola media aritmética da puntuación outorgada por cada un dos membros do Tribunal asistentes eliminando a puntuación máxima e a puntuación mínima. Esta cualificación publicarase no taboleiro de edictos do Concello. A cualificación definitiva estará determinada pola suma das puntuacións obtidas na fase de concurso e en cada un dos exercicios da fase de oposición. Esta puntuación final publicarase no taboleiro de edictos do Concello. Para pasar dun exercicio a outro deberán transcorrer un mínimo de 48 horas é non poderán pasar máis de 45 días naturais. O tribunal non poderá en ningún caso propoñer máis aspirantes como aprobados que o número de prazas convocadas. Calquera proposta de aprobado que contradiga este mandato será nula de pleno dereito. A avaliación do concurso, o desenvolvemento da fase de oposición coa relación de exercicios, así como, a puntuación outorgada e a proposta que se eleve á Alcaldía -Presidencia, recollerase razoadamente nunha acta, que se levantará ao efecto, elevando a identificación do/a aprobado á Alcaldía- Presidencia. Unha vez avaliado o concurso pasarase á fase de oposición, que consistirá en realizar os seguintes exercicios: Constará de dúas partes: Primeira parte: Consistirá en desenvolver por escrito durante un período máximo de 45 minutos, un tema de dous sinalados polo tribunal e determinados por este inmediatamente antes do comezo do exercicio e referido ás materias específicas comprendidas no anexo II: Temario Xeral. Esta parte valorarase de 0 a 15 puntos debendo obterse un mínimo de 7,5 puntos no mesma. Segunda parte: Consistirá en desenvolver por escrito durante un período máximo de 45 minutos, un tema de dous sinalados polo tribunal e determinados por este inmediatamente antes do comezo, do exercicio e referido ás materias específicas comprendidas no anexo III: Temario Específico. Esta parte valorarase de 0 a 15 puntos debendo obterse un mínimo de 7,5 puntos no mesma. Neste exercicio deberá demostrarse a base teórica e a súa aplicación á función propia do posto e ó desenvolvemento dos seus cometidos profesionais específicos. Consistirá na realización, por escrito, dun suposto práctico de dous propostos polo tribunal inmediatamente antes do seu comezo, relacionados coas materias específicas do anexo III: Temario Específico desta convocatoria. Os aspirantes disporán dun tempo máximo de 45 minutos para realizar este exercicio. Esta parte valorarase de 0 a 30 puntos debendo obterse un mínimo de 15 puntos no mesma. Calificarase como Apto ou Non Apto. Terase que demostrar o coñecemento do idioma galego e da linguaxe administrativa. Consistirá nunha tradución do castelán ao galego ou á inversa, dun texto proposto polo tribunal, inmediatamente antes do seu comezo, durante un tempo de 30 minutos. Estarán exentos da realización deste exercicio aqueles aspirantes que teñan acreditada a posesión do certificado de perfeccionamento de lingua galega (ou Celga 4). Os aspirantes deberán acreditar, en cada momento, a súa personalidade con exhibición do DNI, ou identificación correlativa como cidadá da Unión Europea. As cualificacións dos aspirantes aprobados en cada un dos exercicios serán publicadas no Taboleiro de Anuncios do Concello e no lugar de celebración dos mesmos, no mesmo día ou no día seguinte a aquel no que se faga a avaliación. Unha vez superada a fase de Oposición sumaranse as puntuacións obtidas na fase de Concurso. A suma de ámbalas dúas puntuacións servirá para determinar o candidato aprobado, sen que en ningún caso o número de aprobados poida superar o de prazas convocadas. No prazo máximo de vinte días naturais contados dende a notificación fiel da proposta de resolución efectuada polo tribunal avaliador do concurso- oposición, o aspirante proposto como elixido ou seleccionado neste proceso, deberá aportar a documentación acreditativa de que reúne os requisitos esixidos na convocatoria nos termos reflectidos no precedente artigo cuarto. Os que xa tiveran a condición de funcionarios públicos estarán exentos de xustificar as condicións e requisitos que xa tiveran acreditados para obter o seu anterior nomeamento, debendo presentar unicamente certificación que acredite a súa condición e demais circunstancias que consten no seu expediente persoal. Se a persoa elixida neste concurso-oposición non presenta a documentación requirida no prazo preceptuado, agás causa de forza maior ou caso fortuíto, non poderá ser nomeado titular da praza obxecto desta convocatoria; sen prexuízo da responsabilidade na que puidera ter incorrido por falsidade na solicitude. Despois de emitida ou efectuada a proposta de resolución polo tribunal avaliador do concurso-oposición e achegada a documentación preceptiva, a Alcaldía - Presidencia, ditará resolución motivada efectuando nomeamento para titular da praza obxecto deste concurso-oposición, de conformidade coa antedita relación de aprobados efectuada polo tribunal (ó abeiro do art.102 da Lei 7/85, do 2 de abril, na redacción que lle deu a Lei 14/2000, do 29 de decembro). En todo caso, a resolución deste concurso-oposición será motivada con referencia ao cumprimento das normas legais e regulamentarias e das bases da convocatoria. Acreditarase no procedemento, como fundamento da resolución adoptada, a observancia do procedemento debido e a avaliación final dos méritos dos candidatos, así como dos exercicios da fase de oposición. O/A candidato/a seleccionado tomará posesión, como máximo no prazo dun mes contado dende a notificación da resolución do nomeamento. A resolución do concurso-oposición e o nomeamento do candidato/a será publicado nos boletíns oficias que proceda. Unha vez efectuado o nomeamento e tomado posesión darase cumprimento á Lei 53/84, do 26 de decembro, sobre incompatibilidades. Contra as presentes bases poderán interpoñer as persoas lexitimadas directamente recurso contencioso - administrativo, diante da Sala do Contencioso- Administrativo do Tribunal Superior de Xustiza de Galicia, no prazo de dous meses contados dende a publicación das mesmas. Isto sen prexuízo dos recurso que se poidan formular contra a resolución da Alcaldía -Presidencia aprobatoria delas. En calquera caso, as persoas lexitimadas, poderán formular calquera outra acción que estimen procedente. Contra as restantes resolucións e actos de trámite poderán os interesados formular reclamacións nos casos e nas formas establecidas pola Lei de réxime xurídico das Administracións Públicas e procedemento administrativo común. A publicidade dos distintos actos derivados deste proceso selectivo, así como as comunicacións referidas ó mesmo, faranse mediante publicación no taboleiro municipal do Concello de Cee. O tribunal queda autorizado para aclarar as dúbidas que xurdan na interpretación destas bases no eido da súa aplicación ó proceso avaliador, así como, para tomar os acordos necesarios para o seu bo desenvolvemento, determinando o modo de proceder, nos casos non previstos. As presentes bases serán obxecto de publicación íntegra no BOP. Un extracto das mesmas serán publicadas no DOGA e no BOE. O prazo para presentar solicitudes contarase dende a última publicación. O nomeamento do titular da praza e posto obxecto destas bases efectuarase no boletín oficial que proceda. Os restantes anuncios relacionados coa convocatoria regulamentada nestas bases publicaranse no taboleiro de edictos do Concello de Cee. No desenvolvemento do proceso selectivo terase en conta, en todo caso, o establecido no art.59 da Ley 7/2007, de 12 de abril, do Estatuto básico do empregado público, e adoptaranse as medidas precisas para establecer as adaptación e axustes razoables de tempos e medios no proceso selectivo en previsión da presentación ó mesmo de candidatos con minusvalías compatibles. No non previsto nestas bases rexerá de modo complementario e supletorio a lexislación de réxime local, da Comunidade Autónoma e Estatal. Cee, 19 de xullo de 2010. O alcalde, Asdo.: Ramón Vigo Sambade. “ Cee, 7 de setembro de 2010 A ALCALDESA EN FUNCIÓNS, Amancia Trillo Lago APELIDOS E NOME:_______________________________________________________ D. N. I. Nº:__________________________________ Primeiro.- Que ten coñecemento do anuncio publicado no B. O. P. de data___________ e en extracto no DOGA e no BOE polo que se oferta o posto de Técnico de Xestión de Biblioteca a prover mediante concurso-oposición. Segundo.- Que reunidos os requisitos esixidos para o desempeño do posto e tendo interese en aspirar ao mesmo nas condicións ofertadas, é polo que SOLICITA ser admitido/a na convocatoria efectuada ao efecto de terme por aspirante a provisión mediante concurso-oposición do posto de “Técnico de Xestión de Biblioteca”. Ós efectos de que por quen corresponda sexan tidos en conta os méritos concorrentes no solicitante, aléganse os que se reseñan seguidamente e circunstanciadamente na seguinte folla da solicitude, xuntándose á mesma os documentos acreditativos de aqueles. ou, no seu caso, designándose os concretos arquivos da corporación nos que xa constan os mesmos. MÉRITOS ALEGADOS 1.- Experiencia profesional SI NON 2.- Formación SI NON Lugar e data: Sinatura: Ós efectos previstos no art.5 da Lei Orgánica 15/1999, de 13 de decembro (B. O. E.14/02/99), se lle informa que no presente documento se lle solicitan certos datos persoais unicamente ós efectos de realizar correctamente a xestión da súa relación de servizos con esta Administración. Mediante a firma do presente documento se consinte tanto na recollida de datos para ser incluídos nos ficheiros automatizados de Xestión de Recursos Humanos e Nóminas, cuxa finalidade é a de ser utilizados para a xestión del persoal en todos os seus aspectos, formación, selección e promoción interna, retribucións, estatísticas relativas ó mesmo, prevención de riscos laborais, incompatibilidades e outros extremos. Respecto dos citados datos poderá exercer os dereitos de acceso, rectificación e cancelación nos termos previstos na citada Lei 15/1999. Ilmo. Sr. Alcalde do Concello de Cee. RELACIÓN DE MÉRITOS ALEGADOS Sendo todos estes os méritos que o aspirante alega na presente convocatoria (no suposto de que necesitara alegar outros méritos, estes se farán constar en folla anexa idéntica á presente). Cee, a ………………… de ……………………………………. de 2010. Sinatura. Ilmo. Sr. Alcalde do Concello de Cee. Tema 1: A Constitución Española de 1978. Título preliminar. Reforma Constitucional. Tema 2: O Estatuto de Autonomía de Galicia. A súa reforma. Tema 3: As Institucións da Comunidade Autónoma de Galicia: o Parlamento. O Consello da Xunta. O Presidente. Tema 4: O Goberno da Nación. Estrutura e funcións. Tema 5: O poder lexislativo. O Congreso: estrutura e funcións. O Senado: estrutura e funcións. O Poder Xudicial. Tema 6: A Lei: concepto e clases. Disposicións normativas con forza de lei. O Regulamento: concepto. Clasificación dos regulamentos. Tema 7: A Coroa: características e funcións. Tema 8: Dereitos fundamentais e liberdades públicas na Constitución Española. Tema 9: Dereitos fundamentais e liberdades públicas na Constitución Española II: a súa protección. Tema 10: O Defensor do Pobo. Tema 11: Facendas locais. Os recursos das facendas locais: impostos locais. Tema 12: Facendas locais II. Taxas e prezos públicos. Tema 13: Administración Pública e Dereito. Sistemas de sometemento da Administración: singularidades do sistema español. O principio de autotutela. Os interditos e a Administración. A reclamación previa en vía administrativa. Tema 14: O sistema de fontes do Dereito Administrativo. A Constitución. Disposicións con rango de lei. O Regulamento. O principio de inderogabilidade singular. Outras fontes do Dereito Administrativo: o costume e o precedente administrativo. Os principios xerais do Dereito. Tema 15: As Administracións Públicas: personalidade xurídica. Tipoloxía dos entes públicos. Tema 16: A función pública. Evolución histórica da función pública en España. Tema 17: A función pública II: o persoal ao servizo das Corporacións Locais. Funcionario, persoal eventual e persoal laboral. Tema 18: O principio de legalidade na actuación da Administración. Tema 1.- Concepto e función das bibliotecas. Tipos de bibliotecas. Tema 2.- As bibliotecas nacionais. Concepto e función. Tema 3.- A sección de estudios locais nas bibliotecas públicas. Tema 4.- As bibliotecas escolares. Tema 5.- A colaboración de bibliotecas publicas e bibliotecas escolares. Tema 6.- A sección infantil nas bibliotecas públicas. Tema 7.- Os audiovisuais na biblioteca. Tema 8.- As bibliotecas universitarias. Concepto e función. Tema 9.- As bibliotecas públicas. Concepto e función. Tema 10.- Bibliotecas especializadas e centros de documentación. Concepto e función. Tema 11.- Instalación e equipamento de bibliotecas. Preservación e conservación de materiais bibliotecarios. Tema 12.- Servicios bibliotecarios: Selección e adquisición de fondos. Tema 13.- Servicios bibliotecarios: Proceso técnico de publicacións. Tema 14.- Servicios bibliotecarios: Referencia e información bibliográfica. Formación de usuarios. Tema 15.- Servicios bibliotecarios: Consulta en sala, préstamo, reproducción de documentos. Tema 16.- Extensión bibliotecaria e cultural das bibliotecas públicas. Tema 17.- Os catálogos da biblioteca. Tema 18.- As regras de catalogación españolas. Tema 19.- Formato MARC. Tema 20.- Automatización da actividade e servicios bibliotecarios. Tema 21.- Cooperación bibliotecaria: Redes de bibliotecas. Tema 22.- O documento. Concepto e clases. Tema 23.- A normalización da identificación bibliográfica. ISBD, ISBN, ISSN,. Tema 24.- Encabezamentos de materias. Tema 25.- A lista de encabezamentos de materias para bibliotecas públicas. Tema 26.- A descrición bibliográfica e catalogación de documentos. Tema 27.- A clasificación bibliográfica. Principais sistemas. Tema 28.- A C. D. U. Clasificación Decimal Universal. Tema 29.- Tesauros. Concepto, elementos, elaboración e mantemento. Tema 30.- Os novos soportes e tecnoloxías da información. Tema 31.- A bibliografía. Concepto e obxectivos. Tema 32.- Bibliografía e centros de documentación local. Breve guía para a bibliografía de Galicia. Tema 33.- Bibliografías de bibliografías. Bibliografías xerais e especializadas. Tema 34.- Bibliografías nacionais. Tema 35.- O control bibliográfico de publicacións periódicas. Tema 36.- Historia do libro e das bibliotecas na antigüidade. Tema 37.- Historia do libro e das bibliotecas na idade media. Tema 38.- Historia do libro e das bibliotecas desde a invención da imprenta ata o século XX. Tema 39.- O libro en Galicia. Tema 40.- Historia da encadernación e ilustración Tema 41.- As obras de referencia. Tema 42.- Concepto, historia e características das publicacións periódicas. Tema 43.- A industria editorial e o comercio libreiro na actualidade. Tema 44.- Organizacións nacionais e internacionais relacionadas cas bibliotecas. Tema 45.- Disposicións normativas sobre bibliotecas en España. Tema 46.- Organización bibliotecaria de España. O sistema español de bibliotecas. Tema 47.- O sistema galego de bibliotecas. As bibliotecas públicas, onte e hoxe. Tema 48.- Lexislación sobre bibliotecas en Galicia.